KOMISSION PÄÄTÖS,
tehty 30 päivänä syyskuuta 1998,
väliaikaisista luetteloista kolmansien maiden laitoksista, joista jäsenvaltiot sallivat kanin ja tarhatun riistan lihan tuonnin annetun päätöksen 97/467/EY muuttamisesta (tiedoksiannettu numerolla K(1998) 2941) (ETA:n kannalta merkityksellinen teksti) (98/556/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyn neuvoston päätöksen 95/408/EY (1), sellaisena kuin se on viimeksi muutettuna päätöksellä 97/34/EY (2), ja erityisesti sen 2 artiklan 1 kohdan ja 7 artiklan,
sekä katsoo, että
komission päätöksessä 97/467/EY (3), sellaisena kuin se on viimeksi muutettuna komission päätöksellä 98/219/EY (4), annetaan väliaikainen luettelo kolmansien maiden laitoksista, joista jäsenvaltiot sallivat kanin ja tarhatun riistan lihan tuonnin; edellä mainitussa päätöksessä, laadittuun laitosten luetteloon ei kuulu sileälastaisten lintujen lihaa tuottavia laitoksia,
luetteloa kolmansista maista, joista jäsenvaltiot sallivat sileälastaisten lintujen lihan tuonnin, tämän lihan tuonnissa sovellettavia eläinten terveyttä koskevia vaatimuksia ja eläinlääkäritodistuksia ei ole vielä vahvistettu,
jäsenvaltiot voivat 1 päivään lokakuuta 1998 asti antaa laitoksille luvan tuoda sileälastaisten lintujen lihaa päätöksen 97/467/EY säännösten mukaisesti,
päivämäärä 1 päivä lokakuuta 1998 olisi korvattava päivämäärällä 1 päivä lokakuuta 1999 Maailman kauppajärjestölle (WTO) esitettävän yhdennetyn lainsäädännön hyväksymisen mahdollistamiseksi, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 97/467/EY 1 artiklan 2 kohdan a alakohdassa sanat "1 päivään lokakuuta 1998" sanoilla "1 päivään lokakuuta 1999".
2 artikla
Tämä päätös on osoitettu kaikille jäsenvaltioille.
Tehty Brysselissä 30 päivänä syyskuuta 1998.